– У раманах – прыдуманыя. Прыдуманыя падзеі і прыдуманыя пэрсанажы. Праца пісьменьніка – ствараць праўдзівыя сытуацыі і жывых людзей, якія ніколі не існавалі і якіх тым ня менш усе пазнаюць. Але, вядома, у тэксты трапляе і тое, што я змог падгледзець у так званым рэальным жыцьці. Жэсты, рухі, нейкія слоўцы і выразы, выпадкі, паводзіны і павадкі… Карыкатура мне таксама не чужая. Браць у сьвету ўсё самае яркае, дзіўнае, загадкавае і сьмешнае і рабіць з гэтага літаратуру – гэта цікавая праца.